युवाओं में तकनीक कौशल का विकास हो : कलेक्टर
कलेक्टरअर्चना सिंह की अध्यक्षता में सोमवार को कलेक्ट्रेट सभाकक्ष में हुई राजस्थान कौशल आजीविका विकास समिति की बैठक में स्वरोजगार के लिए कौशल विकास करने पर जोर दिया गया।
बैठक में कलेक्टर ने कहा कि जिले में युवा बेरोजगारों को स्वरोजगार प्रदान करने के लिए आधुनिक तकनीकी कौशल का विकास किया जाए। युवाओं को विभिन्न प्रशिक्षण के जरिए कौशल विकास कर स्वरोजगार के लिए प्रेरित करने की जरूरत है। उन्होंने राजस्थान कौशल एवं आजीविका विकास निगम चूरू के जिला प्रबंधक भुवनेश गौतम को निर्देशित किया कि वे सुजानगढ़ बीदासर में शीघ्र कौशल विकास केंद्रों की स्थापना कर वहां के युवाओं को कौशल विकास का प्रशिक्षण दिलवाना सुनिश्चित करें। उन्होंने जिला शिक्षा अधिकारी से जिले में एकीकरण से रिक्त हुए स्कूल भवनों की सूची प्राप्त कर इन भवनों में कौशल विकास केंद्रों का संचालन जिला रोजगार अधिकारी को जिला मुख्यालय पर होने वाले आगामी रोजगार मेलों में अधिकाधिक नई-नई रोजगार प्रदात्ता एजेंसियों को आमंत्रित करने के निर्देश दिए।
बैठक में जिला परिषद मुख्य कार्यकारी अधिकारी अवधेश सिंह, रोजगार अधिकारी राकेश चौधरी, राजीविका परियोजना अधिकारी, उद्योग, कृषि, सीडीपीओ, आरएसएलडीसी, कम्यूनिटी आर्गेनाईजर सहित विभिन्न अधिकारी कौशल विकास केंद्रों के संचालक उपस्थित थे।
hin_Deva hin_Deva hin_Deva hin_Deva